Forholdsvis store, kraftige, brune eller mørkfargede edderkopper. De kjennes lett på at bakkroppen er ledd-delt, med en rekke adskilte rygg- og bukplater. Øynene sitter samlet på en knøl foran på forkroppen, ikke ulikt vevkjerringer (Opiliones). Chelicerene har dolklignende spiser som peker nedover og bakover, og mangler giftkjertler. De har fire par spinnvorter (det ene paret er noe redusert hos slekten ), uten en silplate (cribellum) foran. Respirasjonssystemet består bare av boklunger og er regnet som lite effektivt, dette kan forklare hvorfor disse artene er forholdsvis lite aktive dyr.